CELEX: 32004R0729
Language: lt
Date: 2004-04-15 00:00:00
Title: 2004 m. balandžio 15 d. Komisijos reglamentas (EB) Nr. 729/2004 dėl tam tikrų prekių klasifikavimo Kombinuotoje nomenklatūroje

Svarbus teisinis pranešimas

|

32004R0729

Oficialusis leidinys L 113 , 20/04/2004 p. 0005 - 0007

		Komisijos reglamentas (EB) Nr. 729/20042004 m. balandžio 15 d.dėl tam tikrų prekių klasifikavimo Kombinuotoje nomenklatūrojeEUROPOS BENDRIJŲ KOMISIJA,atsižvelgdama į Europos bendrijos steigimo sutartį,atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo [1], ypač į jo 9 straipsnio 1 dalies a punktą,kadangi:(1) Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.(2) Reglamente (EEB) Nr. 2658/87 nustatytos bendros Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal kombinuotąją nomenklatūrą arba pagal kurią ji papildomai detalizuojama, atsižvelgiant į tarifų ir kitų su prekyba susijusių priemonių taikymo poreikius.(3) Laikantis minėtų bendrųjų taisyklių, priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais.(4) Tikslinga numatyti kad, remiantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą [2], 12 straipsnio 6 dalimi, valstybių narių muitinių išduota privalomąja tarifine informacija dėl prekių klasifikavimo Kombinuotoje nomenklatūroje, kuri neatitinka šio reglamento nuostatų, turėtojas galėtų dar tris mėnesius remtis.(5) Muitinės kodekso komitetas nepateikė nuomonės per jo pirmininko nustatytą laikotarpį dėl priede pridedamoje lentelėje nurodytų produktų Nr. 1, 2, 4 ir 5;(6) Šiame reglamente numatytos priemonės atitinka Muitinės kodekso komiteto nuomonę dėl priede pridedamoje lentelėje nurodyto produkto Nr. 3,PRIĖMĖ ŠĮ REGLAMENTĄ:1 straipsnisPriede pateiktos lentelės 1 skiltyje aprašytos prekės Kombinuotoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.2 straipsnisPagal Reglamento (EEB) Nr. 2913/92 12 straipsnio 6 dalį, valstybių narių muitinių išduota privalomąja tarifine informacija, kuri neatitinka šio reglamento nuostatų, dar galima remtis tris mėnesius.3 straipsnisŠis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.Šis reglamentas yra privalomas visas ir tiesiogiai taikomas visose valstybėse narėse.Priimta Briuselyje, 2004 m. balandžio 15 d.Komisijos varduFrederik BolkesteinKomisijos narys[1] OL L 256, 1987 9 7, p. 1. Reglamentas su paskutiniais pakeitimais, padarytais Komisijos reglamentu (EB) Nr. 2344/2003 (OL L 346, 2003 12 31, p. 38).[2] OL L 302, 1992 10 19, p. 1. Reglamentas su paskutiniais pakeitimais, padarytais 2003 m. Stojimo Aktu.--------------------------------------------------PRIEDASAprašymas | Klasifikacija (KN kodas) | Paaiškinimai |(1) | (2) | (3) |1.Kiaušinio formos fleronai, pagaminti iš 75 % trinto natūralaus akmens ir 25 % poliesterio mišinio su viename gale įtvirtintu metaliniu žiedu, kuris skirtas įdėti užuolaidos metaliniam strypui. 18 % jų paviršiaus yra papuošta apvaliais buivolo kaulo gabalėliais. | 68109900 | Klasifikuojama vadovaujantis Kombinuotosios nomenklatūros aiškinimo 1, 3b ir 6 bendrosiomis taisyklėmis ir KN kodų 6810 ir 68109900 formuluotėmis. Šis produktas pagamintas iš skirtingų medžiagų, iš kurių skaldyti akmenys sudaro didžiąją dalį. Šis produktas išbrauktas iš 9601 pozicijos, kadangi dekoratyvinė medžiaga - buivolo kaulas, nesuteikia gaminiui esminės charakteristikos. |2.Mažiau kaip 10 kg sveriantis rankinis malūnėlis, skirtas malti druskos kruopelėms maisto paskaninimui.Apvalus plastmasinis indas talpina druskos kruopeles, kurias sumala maža keraminė malimo plokštelė. | 69120090 | Klasifikuojama vadovaujantis Kombinuotosios nomenklatūros aiškinimo 1, 3b ir 6 bendrosiomis taisyklėmis, 84 skirsnio 1b pastaba ir KN kodų 691200 ir 69120090 formuluotėmis. Pritaikius 82 skirsnio 1a pastabą gaminys į šį skirsnį neįtraukiamas. Esminę charakteristiką gaminiui suteikia keraminė malimo plokštė. |3.Mažiau kaip 10 kg sveriantis rankinis malūnėlis, skirtas sumalti pipirų grūdeliams maisto ruošimui.Apvalus plastmasinis indas talpina pipirų grūdelius, kuriuos sumala maža netauriojo metalo malimo plokštelė. | 82100000 | Klasifikuojama vadovaujantis Kombinuotosios nomenklatūros aiškinimo 1 ir 6 bendrosiomis taisyklėmis, 82 skirsnio 1a pastaba ir KN kodo 82100000 formuluote. Pritaikius XVI skyriaus 1k pastabą produktas į šį skyrių neįtraukiamas. |4.Mažmeninei prekybai skirtas rinkinys, susidedantis iš rankinio pipirų malūnėlio ir rankinio druskos malūnėlio maisto ruošimui.Apvalūs plastmasiniai indai talpina pipirų grūdelius ir druskos kruopeles, kuriuos sumala mažos malimo plokštelės.Pipirų malūnėlio malimo plokštelė pagaminta iš netauriojo metalo, o druskos malūnėlio iš keraminės medžiagos. | 82100000 | Klasifikuojama vadovaujantis Kombinuotosios nomenklatūros aiškinimo 1, 3c ir 6 bendrosiomis taisyklėmis, 82 skirsnio 1a pastaba ir KN kodo 82100000 formuluote. Rinkinį sudaro maisto ruošimui skirti gaminiai. Šiam rinkiniui nenustatyta jokia esminę charakteristiką suteikianti sudedamoji dalis. |5.Riedanti vaikštynė, susidedanti iš vamzdinio aliuminio rėmo ant keturių ratų su priekiniais pasukamaisiais ratais, rankenomis ir stabdžiais. Ji turi sėdynę (dėtuvę) ir vielinį krepšį. Transportuojant, šį gaminį galima sulankstyti.Šis gaminys sukonstruotas padėti sunkiai vaikščiojantiems žmonėms. Žmogus gali judėti pirmyn stumdamas riedančią vaikštynę, suteikiančią jam atramą.(žr. nuotrauką A) | 87168000 | Klasifikuojama vadovaujantis Kombinuotosios nomenklatūros aiškinimo 1 ir 6 bendrosiomis taisyklėmis bei KN kodų 8716 ir 87168000 formuluote. Šis gaminys nėra ortopedinis įtaisas, klasifikuojamas 9021 pozicijoje, nes jis neatitinka 90 skirsnio 6 pastabos sąlygų. Šis gaminys nelaikomas vežimėliu neįgaliems, klasifikuojamu 8713 pozicijoje. |+++++ TIFF +++++--------------------------------------------------